

Sporočilo za medije

**Otroški vrtec Ajdovščina, reviji Ciciban in Cicido, Založba Mladinska knjiga**

**14. CICI UMETNIJE**

**Gostujoča razstava po natečaju revij Ciciban in Cicido**

**8.–19. 5. 2019**

**Odprtje: sreda, 8. maj 2019, ob 17.00**

**V Pilonovi galeriji Ajdovščina napovedujemo odprtje razstave *14. Cici umetnije*, na kateri bodo predstavljena izbrana in nagrajena dela otrok iz vrtcev, osnovnih šol ter posameznikov, nastala na tokratnem likovnem bienalu Cici umetnije, ki v sodelovanju *Otroškega vrtca Ajdovščina*, *Založbe Mladinska knjiga* ter uredništev revij *Ciciban* in *Cicido*  že štirinajstič odpira pogled na likovno ustvarjanje naših najmlajših v vrtcih, šolah in domačem okolju.**

Na 14. bienalni natečaj s temama: *Tudi pri nas si pripovedujemo pravljice* ter *Motivi iz pravljic na panjskih končnicah*, so bili tudi tokrat dobrodošli likovni izdelki, v katerih se izraža pristna otroška likovna ustvarjalnost. Temeljne vrednote Cici umetnij v tretjem desetletju ostajajo: poglaviten je, po besedah odgovorne urednice Cicibana Slavice Remškar, »*ustvarjalni proces, ki izraža otrokov pogled na svet, njegovo igro in domišljijo.*«

Otroška likovna dela so bila na ogled v Slovenskem etnografskem muzeju v Ljubljani (do 3. 5. 2019), po gostovanju v Pilonovi galeriji po se bodo preselila v Slovensko Bistrico, v galerijo Grad. Posebno izdajo Cici umetnij pa predstavlja tudi 30 izbranih del, ki bodo zaljšale panjske končnice čebelnjakov na strehi poslovne stavbe A1 Slovenija v Ljubljani.

Na odprtju bodo nastopili otroci Otroškega vrtca Ajdovščina ter zaposleni iz vrtca.

**Na ogled razstave *14. Cici umetnije,* ki je za vse obiskovalce brezplačen, vas vabimo do nedelje, 19. maja 2019.**

**Urnik galerije:**

torek – petek: od 9. do 18. ure; sobota, nedelja: od 15. do 18. ure;

zaprto: ponedeljek in prazniki